Liikenne- ja viestintäministeriö

LVM/1832/03/2016

Sisäministeriön lausunto

Liikenne- ja viestintäministeriö on pyytänyt sisäministeriöltä lausuntoa vesiliikennelain kokonaisuudistusta koskevasta arviomuistiosta. Sisäministeriön edustaja on ollut mukana kokonaisuudistusta valmistelevassa työryhmässä.

Liikenne- ja viestintäministeriö on pyytänyt lausuntoa myös sisäministeriön hallinnonalaan kuuluvalta Rajavartiolaitokselta, joka on lausunut asiassa 23.5.2017 (RVLDno-2017-1185). Sisäministeriö yhtyy Rajavartiolaitoksen lausunnossa esitettyihin huomioihin arviomuistiosta. Lisäksi ministeriö lausuu asiassa seuraavaa.

11. Mitä mieltä olette vesiliikennejuopumuksen promillerajan merkityksestä veneilyn turvallisuuden kannalta?

Sisäministeriön näkemyksen mukaan perusteet promillerajan laskulle tulisi arvioida. Selvityksessä tulisi huomioida alkoholin turvallisuusvaikutuksen vesiliikenteeseen laajasti. Vähäisilläkin suorituskykyä heikentävillä tekijöillä voi olla ratkaiseva merkitys vesiliikenteen turvallisuudelle. Vesiliikenteessä onnettomuuden sattuessa aluksessa olevat ovat usein ohjaavan toimintakyvyn varassa. Alkoholi ja päihteet heikentävät sekä hidastavat oikeiden päätösten tekemistä.

Lisätietoja ministeriön lausunnosta antavat rajavartioylitarkastaja Pertti Normia ja poliisitarkastaja Jari Pajunen.

Kansliapäällikkö Päivi Nerg

Suunnittelija Jenni Hopia

Asiakirja on sähköisesti allekirjoitettu asianhallintajärjestelmässä. Sisäministeriö 01.06.2017 klo 10:55. Allekirjoituksen oikeellisuuden voi todentaa kirjaamosta.

|  |  |
| --- | --- |
|  |  |
|  |  |
| Tiedoksi | Ministeri RisikkoErityisavustaja Rytilä-BroereRajavartioylitarkastaja NormiaPoliisitarkastaja Pajunen |